Groente, melk en kaas duurderArgieffoto Suid-Afrika se verbruikersprysinflasie het effens gedaal in Mei tot 4.4% van 4.5% in April, het Statistieke Suid-Afrika Woensdag gesê. Die verbruikersprysindeks het op ŉ maand-tot-maand-basis in Mei met 0.2% toegeneem in vergelyking met die vorige maand. Die jaarlikse inflasie vir kos en nie-alkoholiese drankies is onveranderd op 3.4%. Maand-op-maand verhogings is aangeteken vir groente, nie-alkoholiese drankies, melk, eiers en kaas, vis en vleis. Vrugte, suiker, lekkergoed en nageregte, brood en ontbytkos, asook olie en vette is goedkoper. SSA het gesê vervoer het tussen April en Mei 2018 met 1.2% verhoog, hoofsaaklik as gevolg van ŉ verhoging in die prys van petrol van 49c per liter.